Projektas

# **ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO ROKIŠKIO RAJONO SAVIVALDYBĖS 2016-2018 M. STRATEGINIO VEIKLOS PLANO 2016 METŲ ATASKAITAI**

2017 m. balandžio 28 Nr.

Rokiškis

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtintu Rokiškio rajono savivaldybės strateginio planavimo organizavimo tvarkos aprašu bei Rokiškio rajono strateginio planavimo komisijos 2017 m. balandžio 13 d. posėdžio protokolu Nr. 2, Rokiškio rajono savivaldybės taryba n u s p r e n d ž i a:

1. Pritarti Rokiškio rajono savivaldybės 2016–2018 m. strateginio veiklos plano 2016 metų ataskaitai (priedas).

2. Paskelbti Rokiškio rajono savivaldybės 2016–2017 m. strateginio veiklos plano 2016 metų ataskaitą Rokiškio rajono savivaldybės interneto tinklapyje http://www.rokiskis.lt/lt/savivalda/rajono-strategija.html.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gražina Švanienė

**SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS 2016-2018 M. STRATEGINIO VEIKLOS PLANO 2016 METŲ ATASKAITAI“ AIŠKINAMASIS RAŠTAS**

2017-04-28

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma pritarti parengtai Rokiškio rajono savivaldybės 2016–2018 m. strateginio veiklos plano 2016 metų ataskaitai.

**Šiuo metu esantis teisinis reglamentavimas.** Remiantis Rokiškio rajono savivaldybės tarybos 2016 m. vasario 19 d. sprendimu Nr. TS-21 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtintu Rokiškio rajono savivaldybės strateginio planavimo organizavimo tvarkos aprašu savivaldybės taryba pritaria parengtai Rokiškio rajono savivaldybės strateginio veiklos plano ataskaitai **.**

**Sprendimo projekto esmė.**

Remiantis Rokiškio rajono savivaldybės strateginio planavimo organizavimo tvarkos aprašu, Strateginio planavimo ir investicijų skyrius kasmet pagal savivaldybės veiklos plano koordinatorių pateiktas programų įgyvendinimo už praėjusius metus ataskaitas parengia bei pateikia svarstyti ir aprobuoti savivaldybės strateginių planų rengimo ir įgyvendinimo priežiūros darbo grupei bei rajono strateginio planavimo komisijai. Komisijos 2017-04-13 protokolu Nr. 2 buvo pritarta pateiktai Rokiškio rajono savivaldybės 2016–2018 m. strateginio veiklos plano 2016 metų ataskaitai, todėl šie dokumentai teikiami tvirtinti rajono savivaldybės tarybai.

Rajono visuomenei buvo sudaryta galimybė susipažinti su Rokiškio rajono savivaldybės 2016–2018 m. strateginio veiklos plano 2016 metų ataskaita savivaldybės interneto svetainėje http://www.rokiskis.lt/.

**Galimos pasekmės, priėmus siūlomą tarybos sprendimo projektą:**

**teigiamos** – parengta Rokiškio rajono savivaldybės 2016––2018 m. strateginio veiklos plano 2016 metų ataskaita leis visuomenei susipažinti su savivaldybės įgyvendintomis per 2016 m. trumpalaikio planavimo programų priemonėmis, efektyviau planuoti savivaldybės veiklą, sudarys sąlygas tinkamam rajono plėtros procesų formavimui, vykdymui ir kontrolei;

**neigiamos** – nėra.

**Kokia sprendimo nauda Rokiškio rajono gyventojams.** Rajono gyventojai gali susipažinti su 2016 m. Rokiškio rajono strateginio planavimo programų vykdymui planuotomis lėšomis, kurios turėjo būtį panaudotos visoms šešerioms programoms vykdyti 2016 m., kokios rajono biudžeto lėšos buvo sutaupytos, ir kurios atitinkamai buvo paskirstytos projektams įgyvendinti, bei nurodytos priežastys dėl neįsisavintų lėšų.

**Finansavimo šaltiniai ir lėšų poreikis**: sprendimo įgyvendinimui lėšų nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vyr. specialistė Gražina Švanienė